LIETUVOS BANKO VALDYBA

NUTARIMAS

DĖL LIETUVOS BANKO VALDYBOS 2009 M. KOVO 26 D. NUTARIMO NR. 37 „DĖL KREDITO UNIJŲ VEIKLOS RIZIKĄ RIBOJANČIŲ NORMATYVŲ APSKAIČIAVIMO“ PAKEITIMO

2014 m. spalio 30 d. Nr. 03-219

Vilnius

Lietuvos banko valdyba n u t a r i a:

1. Pakeisti Lietuvos banko valdybos 2009 m. kovo 26 d. nutarimą Nr. 37 „Dėl kredito unijų veiklos riziką ribojančių normatyvų apskaičiavimo“:

1.1. Pakeisti nurodytu nutarimu patvirtintų Kredito unijų likvidumo normatyvo ir padengimo likvidžiuoju turtu rodiklio apskaičiavimo taisyklių 31 punktą ir jį išdėstyti taip:

„31. Metinis indėlių augimas – indėlių iki pareikalavimo ir terminuotųjų indėlių sumos pokytis procentais per paskutinių dvylikos mėnesių laikotarpį. Metinis indėlių augimas apskaičiuojamas pagal šią formulę:

Imp = (Ilp: Ilpr – 1) * 100 proc.,

kur:

Imp – indėlių iki pareikalavimo ir terminuotųjų indėlių sumos metinis pokytis procentais,

Ilpr – indėlių iki pareikalavimo ir terminuotųjų indėlių suma laikotarpio pradžioje eurais,

Ilp – indėlių iki pareikalavimo ir terminuotųjų indėlių suma laikotarpio pabaigoje eurais.“

1.2. Pakeisti nurodytu nutarimu patvirtintas Kredito unijų didžiausios atvirosios pozicijos užsienio valiuta normatyvo apskaičiavimo taisykles:

1.2.1. Pakeisti 11 punktą ir jį išdėstyti taip:

„11. Vienos užsienio valiutos atviroji pozicija bei bendroji atviroji užsienio valiutų pozicija skaičiuojamos eurais pagal tos dienos euro ir užsienio valiutos santykį, nustatytą vadovaujantis Lietuvos Respublikos buhalterinės apskaitos įstatymu.“

1.2.2. Pakeisti 12 punktą ir jį išdėstyti taip:

„12. Į kredito unijos Užsienio valiutų pozicijos ataskaitą (7055 forma) įtraukiamas turtas, nebalansinės pretenzijos bei balansiniai ir nebalansiniai įsipareigojimai taip pat ir eurais (įskaitant kredito unijos nuosavą kapitalą), tačiau atviroji pozicija šiems straipsniams neskaičiuojama.“

1.3. Pakeisti nurodytu nutarimu patvirtintos Kapitalo pakankamumo ataskaitos 7053 formos antraštinės dalies penkioliktąją pastraipą ir ją išdėstyti taip:

„tūkst. Eur“.

1.4. Pakeisti nurodytu nutarimu patvirtintos Likvidumo rodiklių ataskaitos 7054 formos antraštinės dalies penkioliktąją pastraipą ir ją išdėstyti taip:

„A LENTELĖ	tūkst. Eur“.

1.5. Pakeisti nurodytu nutarimu patvirtintos Informacijos apie didžiausius kredito unijoje esančius indėlius 7060 formos antraštinės dalies keturioliktąją pastraipą ir ją išdėstyti taip:

„tūkst. Eur“.

1.6. Pakeisti nurodytu nutarimu patvirtintą Užsienio valiutų pozicijų ataskaitos 7055 formą:

1.6.1. Pakeisti antraštinės dalies penkioliktąją pastraipą ir ją išdėstyti taip:

„tūkst. Eur“.

1.6.2. Pakeisti lentelės antraštinę eilutę ir ją išdėstyti taip:

„Eil. Nr.	Valiutos, tauriojo metalo pavadinimas	Balansinė dalis	Nebalansinė dalis	Atviroji pozicija	Keitimo kursas	Atviroji pozicija ekvivalentu, eurais (+/-)	Atviroji užsienio valiutų pozicija, palyginti su kredito unijos kapitalu, procentais (9 str.: K x 100 %)“

Turtas (aktyvai)	Įsipareigojimai (pasyvai)	Kredito unijos pretenzijos	Kredito unijos įsipareigojimai

2. Nustatyti, kad šis nutarimas įsigalioja 2015 m. sausio 1 d.

Valdybos pirmininkas	Vitas Vasiliauskas